《送程给事知越州》
宋代·谢景温

青琐初辞佩守符，过家衣锦耀乡闾。
丹心忽厌承明直，白首犹乡丽正书。
满目湖山真吏隐，半空楼阁信仙居。
若耶老叟嗟来暮，应向江头待隼旟。

作者简介：杭州富阳人，字师直。谢绛子。仁宗皇祐元年进士。历京西、淮南转运使，以与王安石善，骤擢为侍御史，诬劾苏轼以迎合安石。后知潭州，时章惇开五溪，景温协力拓筑，以功进拜礼部侍郎。哲宗元祐中，历知永兴军、河阳。卒年七十七。